اوزوالد فينى

اوزوالد فينى Oswald J. Finney (1880-1942) كان رئيس الجاليه البريطانيه فى الاسكندريه،فى عصرها الذهبى ، لما كانت الاسكندريه مجتمع كوزموبوليتان يضم جاليات اجنبيه متعدده.

كان رجل اعمال ناجح اشتغل فى كل انواع البيزنس و التجاره
فانشأ مصانع نسيج، تصدير القطن، تصنيع الخميره و منتجات الالبان.
كمان امتلك الشركه الشرقيه للنشر اللى كانت تصدر جريده اجيبشان جازيت ، اجيبشان ميل، لو بروجريه اجيبسيان.

كان عضو فى مجلس إدارة الكتير من شركات تجارة القطن العملاقة فى الإسكندرية ولانكشاير (المملكه المتحده). والأهم من كده أن فينى كان فى وقت ما رئيس لشركة الإسكندرية التجارية، و شركة الإسكندرية للتأمين، والشركة الوطنية المصرية، وبورصة ميناء البصل.

كمان كان رجل مقاولات كبير فبنى شاليهات مميزه تحمل اسمه كانت تطل على البحر فى منطقه سيدى بشر ،اتهدت الايام دى و طلع بدالها عمارات عاليه .

كمان ميدان فينى فى الدقى له علاقه باوزوالد فينى لانه بنى فيلات انيقه للاستثمار العقارى فى تلك المنطقه، و كانت المنطقه دى بيها المستشفيات الخاصه الشيك:
 مستشفى الكاتب،
 مستشفى مجدى باشا،
 مستشفى على باشا ابراهيم،
 مستشفى عانوس..

وهو كمان كان رئيس شركة Société Anonyme Immobiliere des Terrains بالجيزة والروضة. فكان يرأس شركة التطوير العقارى اللى قامت فى العشرينات والتلاتينات من القرن العشرين بمسح ووضع المخطط الرئيسى لما  بقا بعدين مناطق الحدائق فى جزيرة الروضة، والجزء الجنوبى من العجوزة، والدقى بأكمله.

كان الجزء الخاص من تطوير الضواحى تم اتسمى "تخطيط الكوبرى الإنجليزي" فى إشارة لكوبرى الإنجيليز القريب . كمان اتميزت المنطقه بمجموعة من الحدود المصممه مسبقا. و كانت مثلا شارع الخديوى إسماعيل (شارع التحرير حاليا) للجنوب؛ والمتعرج عبد الرحيم صبرى من الغرب؛ وشارع وزارة الزراعة (نوال) شمال؛ وشارع البحر الاعمى الملقب. - شارع فاروق الاولانى (كورنيش النيل العجوزة حاليا) شرق.

ضمن دى المعايير منطقة فينيلاند، هيا واحة من القصور الكبرى والفيلات الساحرة ذات الحدائق ،ففى البداية كان فيه المنازل الفخمة المطلة على النيل لشمس الدين عبد الغفار باشا (اللى اشترتها بعدين ملكة الكباريه مدام بديعه مصابنى)، وبولس حنا باشا (أقصى شرق القاهره)، وجلال عزت بك (السفارة الفنلنديه حاليا)، ونائب البرلمان عبد العزيز رضوان.

اوزوالد فينى  اكتوبر تجوز عن قصه حب غريبه، حوالى 1920 كان فى تريستا فى ايطاليا، كان عمره وقتها فوق الاربعين و قابل محبوبته اللى اسمها جوسا و كانت عمرها 16 سنه و كانت فى ملجأ ايتام، و اتجوزوا و رجع بيها مصر علشان تكون نجمه المجتمع السكندرى و الصالونات و الحفلات و كان عندها 4 عربيات رولز رويس ..

كان فينى و مراته يقيمون حفلات باذخه فى بيتهم بالاسكندريه و قائمه الضيوف تضم المشاهير، الكونت دى منشى ، عيله عدس، اسره بيناك و كورم، عائله رولو، و فينسيندونو كونتيسه مارى دى زغب.
و تقيم مسابقات تنس فى نادى سبورتينج و تقدم زجاجات الشمبانيا مع الكافيار.

ولما قامت الحرب العالميه و شعر فينى بالقلق لو انتصر الالمان و دخلوا اسكندريه، فأخد مراته جوسا وسافر الى جنوب افريقيا.

زار مصر مره واحده بس فى الاربعينات فكان يترك من يدير اعماله و يرجع جنوب افريقيا تاني.
تمر سنين و يموت فينى و مراته جوسا تورثه و تطالب بممتلكاتهم فى مصر،
تستمر القضايا سنين الى ان اتى السادات للحكم و رد ليها الفيلا الفخمه فى اسكندريه و اللى باعتها لبنك التجاره و التنمية سنة 1983 .

اخو فينى الاصغر جه الى مصر بعدها ليصفى كل املاك اخوه و ينهى كل اعماله و يرجع الى انجلترا.

تصنيف:مواليد 1880
تصنيف:وفيات 1942
تصنيف:بريطانى